V skladu z določbami Zakona o društvih (Ur. l. RS, štev. 64/2011 uradno prečiščeno besedilo ZDru-1-UPB2), so člani društva na skupščini DRUŠTVA NOGOMETNIH TRENERJEV CELJE, dne, \_\_\_\_\_\_\_\_\_\_\_\_\_\_ sprejeli novi

**STATUT**

**DRUŠTVA NOGOMETNIH TRENERJEV CELJE**

**I. SPLOŠNE ZADEVE**

**1. člen**

***(izrazi in okrajšave)***

1. Za namene tega Statuta imajo spodaj navedeni izrazi naslednji pomen:

|  |  |
| --- | --- |
| (a) | DNT: Društvo nogometnih trenerjev Celje. |
| (b) | ZNTS: Zveza nogometnih trenerjev Slovenije |
| (c) | FIFA: FédérationInternationale de FootballAssociation. |
| (d) | UEFA: Union desAssociationsEuropéennes de Football. |
| (e) | NZS: Nogometna zveza Slovenije. |
| (f) | RS: Republika Slovenija. |
| (g) | CAS: Športno arbitražno razsodišče v Lausanni, Švica (Court |
| (h) | IFAB: Odbor mednarodne nogometne zveze (theInternationalForArbitrationforSport). |
| (i) | Nogometni klub: pravna oseba, ki je ustanovljena v skladu s  predpisi, ki veljajo v RS, ima sedež v RS, je vpisana v register klubov NZS, je član tiste medobčinske nogometne zveze, na območju katere ima sedež in ima najmanj eno nogometno ekipo v uradnem tekmovanju NZS. |
| (j) | Uradne osebe: vse osebe, ki imajo kakršnokoli uradno vlogo v nogometu |
| (k) | Skupščina: najvišji in normodajni organ ZNTS. |
| (l) | UO DNT: izvršilni organ DNT. |

1. Opredelitev fizičnih oseb v tem Statutu je nevtralna in se nanaša na pripadnike obeh spolov. Vsak izraz v ednini se lahko, kjer je to potrebno, uporabi tudi v množini in obratno.

**2. člen**

***(ime in sedež)***

Ime društva je: **Društvo nogometnih trenerjev Celje**. Skrajšano ime društva je: **Društvo NTC**. Sedež društva je v Celju. UO DNT s sklepom in v skladu s tem statutom določi točen naslov DNT.

Društvo je prostovoljno, samostojno, strokovno, stanovsko, nestrankarsko nepridobitno združevanje fizičnih oseb, ki se združujejo zaradi skupnih interesov, opredeljenih v tem aktu v skladu z določbami Zakona o društvih.

**3. člen**

***(pravni status in članstvo v drugih organizacijah)***

DNT je pravna oseba zasebnega prava, ki je v skladu z določbami zakona o društvih kot zveza društev ali združenj vpisana v register društev. DNT je članica ZNTS. DNT, njeni organi in uradne osebe spoštujejo pri svojem delu vse akte in odločitve ZNTS, NZS, UEFA in FIFA.

**4. člen**

***(nameni in cilji)***

Nameni in cilji DNT so, da:

* skrbi za organiziran razvoj trenerskega dela na nivoju RS,
* zagotavlja stalno strokovno izpopolnjevanje in izobraževanje trenerjev,
* zagotavlja trenerjem enake pogoje za pridobitev ustreznih licenc,
* predstavlja nogometne trenerje proti tretjim osebam,
* skrbi za strokovnost članov društva pri treniranju nogometa,
* spodbuja, organizira in izvaja strokovno izpopolnjevanje članov društva na področju nogometa;
* pomaga pri sklepanju pogodb članov društva s posameznimi klubi,
* rekreativno in tekmovalno sodeluje v tekmovanjih na občinski, regijski, državni in mednarodni ravni,
* organizira strokovne seminarjev za člane in nečlane društva,
* ponuja pomoč članom pri prijavah na posamezne razpise,
* organizira strokovne ekskurzije za člane društva v različne klube,
* nabavlja športne rekvizite, ki jih člani društva uporabljajo pri treningih,
* sodeluje in se prijavlja na razpisih občin in Republike Slovenije in tujih institucij na področju nogometa,
* sodeluje z organizacijami in institucijami, ki se strokovno ukvarjajo z razvijanjem nogometna ter strokovnim usposabljanjem trenerjev nogometa,
* razvija med svojimi člani disciplino, samozavest, samokritičnost in občutek za delo v skupini,
* se zavzema za spoštovanje etičnih in moralnih načel članov pri delovanju društva.

**5. člen**

***(naloge)***

Naloge DNT so, da:

* izvaja strokovno izpopolnjevanje in izobraževanje trenerjev za pridobitev licenc B, C,
* sodeluje na področju izdaje strokovne literature-revij,
* izdaja licence za vodenje ekip,
* zagotavlja ustrezni položaj trenerjem v klubih in NZS,
* zagotavlja stanovsko disciplino in obnašanje znotraj trenerskih vrst,
* sodeluje z organi ZNTS in drugimi organizacijami z namenom uresničevanja ciljev DNT,
* pripravlja normativne akte za področje strokovnih kadrov,
* vzpostavlja in krepi stike z drugimi trenerskimi organizacijami v državi in tujini.

Klub opravlja pridobitno dejavnost pod pogoji, ki jih za opravljanje te dejavnosti določa zakon. Pridobitna dejavnost je povezana z namenom in cilji, kot dopolnilna dejavnost nepridobitni dejavnosti kluba ter se lahko opravlja le v obsegu, potrebnem za uresničevanje namena in ciljev kluba, oziroma za opravljanje nepridobitne dejavnosti, za katere je klub registriran. Pridobitne dejavnosti so:

J 58.190 Drugo založništvo;

M 73.120 Posredovanje oglaševalskega prostora;

N 82.190 Fotokopiranje, priprava dokumentov in druge posamične pisarniške dejavnosti;

P 85.590 Drugo nerazvrščeno izobraževanje, izpopolnjevanje in usposabljanje;

P 85.600 Pomožne dejavnosti za izobraževanje;

R 93.190 Druge športne dejavnosti

**6. člen**

***(obeležja in uradne listine)***

DNT ima svoja obeležja in uradne listine. Osnovna obeležja DNT sta trenerski znak in štampiljka. Stilno oblikovanost teh obeležjih sprejme skupščina DNT.

**7. člen**

***(znak, štampiljka in zastava)***

Trenerski znak je stilno oblikovan v obliki žoge s petimi krogi in napisom DRUŠTVO NOGOMETNIH TRENERJEV CELJE. Znak je izdelan v dveh barvnih podlagah, črni in beli.

Štampiljka je stilno oblikovan krog premera 28mm, s petimi manjšimi krogi in napisom DRUŠTVO NOGOMETNIH TRENERJEV CELJE. Zastava je platno belo zelene barve, v sredini katerega je znak DNT. Razmerje dolžine in širine je 2 : 1.

**8. člen**

***(vrste, oblike in vsebine listin)***

Za operativno izvajanje svojih dejavnosti (obveščanje članov in podobno) DNT uporablja lastni stilno oblikovan dopis, spletno stran DNT, ter druge uradne listine, ki se podeljujejo posameznikom (imenovanja, priznanja, licence in drugo). O vrstah, oblikah in vsebinah odloča Upravni odbor DNT.

**9. člen**

***(dolžnost spoštovanja temeljnih načel)***

DNT spoštuje načela lojalnosti, integritete in športnega duha v skladu z načeli Fairplay in preprečuje vse aktivnosti, ki bi lahko ogrožale integriteto tekmovanj ali vodile k zlorabi nogometne igre.

**10. člen**

***(prepoved političnega in verskega delovanja ter diskriminacije)***

DNT se ne udejstvuje na političnem in verskem področju. Kakršnakoli diskriminacija države, posameznika ali skupine posameznikov zaradi etničnih, spolnih, jezikovnih, verskih, političnih ali drugih razlogov, je strogo prepovedana in sankcionirana z disciplinskimi kaznimi, izključitvijo ali mirovanjem pravic.

**11. člen**

***(pravila nogometne igre)***

Nogometna tekmovanja, ki jih organizirajo NZS in njeni člani, se igrajo v skladu s pravili nogometne igre, ki jih je izdal IFAB. DNT, njeni člani in uradne osebe pod njenim okriljem spoštujejo pravila nogometne igre.

**II. ČLANSTVO**

**12. člen**

***(člani DNT)***

Člani DNT so fizične osebe z pridobljeno nogometno trenersko izobrazbo s strani za to pristojne ustrezne organizacije in plačano letno članarino.

Društvo ima redne in častne člane.

**13. člen**

***(prenehanje članstva)***

Člani DNT lahko izstopijo iz DNT v vsakem času brez obrazložitve, če poda društvu pisno izjavo o izstopu.

Član se črta iz seznama članstva, če kljub opominu ne plača letne članarine.

Član DNT je lahko izključen iz DNT, če krši ta statut in druge akte DNT, ZNTS ali akte NZS, UEFA in FIFA. O izključitvi odloča disciplinski sodnik po tem, ko ima član poprej možnost, da se o kršitvi izjasni.

Zoper obvestilo o prenehanju članstva ali sklep o izključitvi ima trener možnost, da se v roku 30 dneh od prejetega dokumenta pritoži. O pritožbi dokončno odloča skupščina društva kot drugostopenjski organ. Učinki izključitve nastopajo z dnem sklepa skupščine.

**14. člen**

***(članske pravice)***

Člani DNT imajo zlasti naslednje pravice, da:

* so pravočasno obveščeni o sklicu skupščine in seznanjeni z njenim dnevnim redom,
* sodelujejo pri njenem delu in izvršujejo volilno pravico,
* lahko s svojimi predlogi vplivajo na oblikovanje dnevnega reda skupščine,
* predlagajo kandidate za voljene organe DNT,
* so obveščeni o delu organov DNT,
* seznanjajo DNT o svojih problemih in potrebah ter od nje dobivajo strokovno in organizacijsko pomoč,
* izvršujejo pravice, ki jih imajo na podlagi tega statuta in drugih aktov DNT,
* priznajo pristojnost in odločitve CAS, kot za opredeljene v statutu FIFA in statutu UEFA, za katerikoli spor povezan z uporabo statuta, predpisov, navodil in odločitev FIFA in UEFA ter, da se strinjajo z izključitvijo pristojnosti rednih sodišč, če to dopušča pravni red RS in da s statutarnimi določili zagotovijo, da to storijo tudi njihovi člani.

**15. člen**

***(članske dolžnosti)***

Člani DNT imajo zlasti naslednje dolžnosti:

* da prispevajo k uresničevanju ciljev DNT in ZNTS,
* da se ravnajo po statutu in drugih akti DNT in ZNTS, aktih NZS, UEFA in FIFA,
* da sodelujejo v skupnih akcijah DNT.

Naziv častnega člana lahko dobi član ali nečlan, ki je s svojim delovanjem veliko pripomogel k razvoju društva. Naziv častni član podeljuje skupščina društva na predlog članov ali organov društva.

**III. HIERARHIJA IN SPOŠTOVANJE PRAVNIH AKTOV**

**16. člen**

***(medsebojna skladnost statutov)***

Statut DNT mora biti skladen s statutom ZNTS in NZS.

**17. člen**

***(spoštovanje statuta, reševanje sporov in pristojnosti CAS)***

DNT, njeni člani in uradne osebe pod njenim okriljem so dolžni spoštovati statut, predpise, navodila ter odločbe DNT, ZNTS, NZS, FIFA in UEFA, njeni člani in uradne osebe pod njenim okriljem so dolžni spore reševati na vseh stopnjah izključno v okviru DNT, ZNTS in NZS, ter spoštovati njihove odločitve. V vsakem primeru se na zadnji stopnji razrešitev spora z nacionalnim elementom, ki izhaja iz ali je povezan z uporabo statuta ali drugih predpisov NZS, ZNTS ali DNT, lahko predloži le neodvisni in nepristranski arbitraži, ki dokončno odloči o sporu. Določba iz prejšnjega odstavka ne velja v primerih, ko slovenski pravni red določa drugače.

Spori z mednarodnim elementom, v katerih pripadajo udeleženci različnim zvezam, se morajo najprej reševati v okviru FIFA oziroma UEFA. ZNTS, DNT njegovi člani in uradne osebe pod njenim okriljem so dolžni na podlagi določb statuta FIFA in UEFA, upoštevaje izključitev pristojnosti rednih sodišč, priznati pristojnost CAS in spoštovati njihove odločitve.

**IV. ORGANI**

**18. člen**

***(organi)***

Organi DNT so:

* Skupščina,
* Upravni odbor DNT,
* Nadzorni odbor DNT,
* Disciplinsko sodnik,
* Komisija za priznanja.

Organi in njihovi člani so samostojni in med seboj neodvisni. Člani organov morajo biti izvoljeni svobodno in neodvisno na podlagi veljavnih volilnih pravil. Člani organov DNT se morajo izločiti iz postopkov odločanja kjer zaradi konflikta interesov ni zagotovljena njihova nepristranskost in neodvisnost.

**a) SKUPŠČINA**

**19. člen**

***(skupščina)***

Skupščina je najvišji organ DNT. Skupščino sestavljajo nogometni trenerji vsi člani društva. Skupščina odloča na načine, ki so opredeljeni v 25. členu statuta. Častni člani in drugi strokovni delavci v nogometu imajo pravico prisostvovat in razpravljati na skupščini (v kolikor le ta na svoji seji ne odloči drugače), vendar nimajo pravice glasovati.

**20. člen**

***(pristojnosti)***

Pristojnosti skupščine so, da:

* sprejema normativne akte DNT, (statut, poslovnik o delu skupščine, disciplinski pravilnik, druge akte društva…),
* sprejema program dela, finančni načrt, letno poročilo in zaključni račun,
* voli in razrešuje člane organov DNT ter predsednika posameznih organov,
* voli in razrešuje sekretarja DNT,
* skupščina na predlog upravnega odbora potrdi višino honorarjev in nagrad članom društva ki so v imenu društva opravljali določeno delo,
* skupščina določi višino članarine,
* na predlog upravnega odbora potrdi svoje člane za plakete in nazive zaslužni ali častni član, priznanja in pohvale,
* na predlog UO DNT potrjuje predlagane delegate za skupščino ZNTS (delegat mora biti izobražen nogometni trener in aktiven v nogometu vsaj 3 leta in ne sme biti pravnomočno obsojen za kršitve v skladu z disciplinskimi pravilniki DNT, ZNTS in NZS),
* odloča o prispelih prošnjah in pritožbah,
* odloča o prenehanju DNT,
* odloča o drugih zadevah, dodeljenih s tem statutom,
* obravnava poročilo Nadzornega odbora DNT,
* obravnava poročilo disciplinskega sodnika.

**21. člen**

***(zasedanje skupščine)***

Zasedanje skupščine vodi predsednik DNT.

Skupščina zaseda najmanj enkrat letno in to najkasneje do oddaje bilance na Agencijo RS za javnopravne evidence in storitve.

Na skupščini se vodi zapisnik, ki ga podpišejo delovni predsednik, zapisnikar in overovatelj.

**22. člen**

***(sklic skupščine)***

Skupščino skliče UO DNT najmanj petnajst (15) dni pred zasedanjem. Ob sklicu se objavi tudi predlog dnevnega reda.

Gradivo se objavi na spletni strani DNT / MNZ-ja ter posreduje članom / trenerjem po elektronski pošti in preko klubov hkrati z vabilom, najkasneje osem (8) dni pred dnevom zasedanja.

**23. člen**

***(sklic skupščine na zahtevo članov)***

UO DNT je dolžan sklicati skupščino na predlog najmanj ene petine članov ali nadzornega odbora DNT.

UO DNT mora sklicati skupščino v 15 dneh od prejema zahteve iz prejšnjega odstavka, v nasprotnem primeru lahko skupščino skliče predlagatelj.

Skupščina, sklicana po tem členu, lahko razpravlja le o vprašanjih, zaradi katerih je bila sklicana.

**24. člen**

***(odločanje na skupščini)***

Skupščina je sklepčna, če je prisotnih vsaj polovica + 1 član DNT. Skupščina odloča z večino glasov prisotnih članov na skupščini. Odločitev o sprejemu statuta, normativnih aktov in o prenehanju DNT je sprejeta, če zanjo glasujeta dve tretjini prisotnih članov. Če skupščina ni sklepčna se začetek zasedanja preloži za 15 minut in nato prične zasedanje skupščine če je prisotnih najmanj 30 članov s tem, da je potrebno predhodno ugotoviti ali so bili dejansko skladno s tem statutom vabljeni vsi člani DNT.

**25. člen**

***(način odločanja)***

Skupščina glasuje javno, če sama v skladu s poslovnikom ali sklepom ne odloči drugače.

Odločitve skupščine pričnejo veljati takoj po zaključku skupščine, razen v primerih, ko skupščina odloči drugače.

**b) UPRAVNI ODBOR**

**26. člen**

***(upravni odbor DNT)***

UO DNT vodi DNT v času med dvema zasedanjema skupščine. Po položaju so člani UO DNT predsednik DNT in šest članov DNT. Vsak član UO DNT mora biti izobražen nogometni trener in aktiven v nogometu vsaj 3 leta in ne sme biti pravnomočno obsojen za kršitve v skladu z disciplinskimi pravilniki DNT, ZNTS in NZS.

**27. člen**

***(pristojnosti)***

Pristojnosti UO DNT so, da:

* izvršuje sklepe skupščine,
* sprejema pravilnike, če zanje po tem statutu ni pristojna skupščina,
* pripravlja zasedanje skupščine,
* predlaga MNZ Celje kandidate za selektorje in trenerje posameznih reprezentanc,
* predlaga skupščini program dela, finančni načrt in podaja poročila o svojem delu,
* za skupščino društva pripravlja in predlaga statut in druge akte društva,
* določa višino dnevnic in potnih stroškov v skladu s splošno veljavnimi standardi za to področje,
* predlaga delegate za skupščino ZNTS,
* imenuje člane v svet zaslužnih trenerjev,
* odloča o drugih zadevah v DNT, razen tistih, za katere je pristojna skupščina,
* daje soglasje k statutom članov ZNTS,
* pripravi morebitni rebalans proračuna in na prvi naslednji skupščini ga da v potrditev.

**28. člen**

***(odločanje)***

UO DNT odloča na sejah. UO DNT je sklepčen, če je prisotnih večina njegovih članov.

Sklep UO DNT je sprejet, če je zanj glasovala večina vseh članov UO DNT.

**29. člen**

***(mandat)***

Mandat članom UO DNT traja 4 (štiri) leta.

**30. člen**

***(sklic seje)***

Seje UO DNT sklicuje in vodi predsednik. Letno mora imeti UO DNT najmanj 4 (štiri) seje.

**31. člen**

***(komisije UO)***

UO DNT lahko imenuje za izvajanje svojih nalog tudi stalne ali začasne komisije in sekcije. Komisije in sekcije se ustanovijo na pobudo posameznega člana in na posameznem področju. Komisije in sekcije so metoda dela društva, organizirane po interesnem principu članov društva, niso pravne osebe in morajo delati v skladu s statutom društva. Za svoje delo so komisije in sekcije odgovorne UO DNT in skupščini društva.

**c) NADZORNI ODBOR**

**32. člen**

***(nadzorni odbor DNT)***

Nadzorni odbor DNT ima 3 (tri) člane, ki jih izvoli skupščina. Nadzorni odbor je sklepčen, ko so prisotni vsi trije člani. Veljavne sklepe sprejema z večino glasov.

**33. člen**

***(naloge)***

Nadzorni odbor spremlja delo upravnega odbora, nadzira materialno, finančno in izvršno administrativno poslovanje društva. Nadzorni odbor lahko opravi pregled poslovanja vsak čas, obvezno pa ga mora opraviti enkrat na leto, ob zaključnem računu in o tem poročati občnemu zboru.

Člani nadzornega odbora ne morejo biti hkrati člani upravnega odbora DNT, imajo pa pravico udeleževanja na sejah upravnega odbora DNT, vendar brez pravice odločanja. Če med mandatno dobo ugotovi nepravilnosti, lahko nadzorni odbor zahteva sklic upravnega odbora ali sklic izredne skupščine društva. Tak predlog mora biti obrazložen in mora vsebovati tudi predlog dnevnega reda seje oz. skupščine. Nadzorni odbor posluje na sejah in o svojih ugotovitvah in sklepih vodi zapisnik, katerega predloži v vednost upravnemu odboru DNT.

Letno poročilo sprejme skupščina društva. Poročilo je veljavno sprejeto, če je bil pred sprejetjem opravljen notranji nadzor nad finančnim in materialnim poslovanjem društva, ki mora zajemati zlasti ugotavljanje, ali so izpolnjene zahteve iz petega in šestega odstavka 26. člena Zakona o društvih (Uradni list RS, št. 61/06).

**34. člen**

***(mandat)***

Mandat predsednika in članov nadzornega odbora DNT traja 4 (štiri) leta.

Predsednik in člani so lahko ponovno izvoljeni v nadzorni odbor DNT.

**d) DISCIPLINSKO RAZSODIŠČE**

**35. člen**

***(disciplinski sodnik)***

Regijski sodnik obravnava disciplinske kršitve članov društva na predlog vodstva tekmovanja MNZ Celje, NZS, Združenja prvoligašev, sekretarja ali članov UO DNT. Podlaga za delo disciplinskega sodnika je ta statut, disciplinski pravilnik ZNTS, kodeks obvez in vedenja nogometnih trenerjev, ter drugi akti ZNTS.

Disciplinski sodnik ne more biti član ostalih organov DNT. Mandatna doba je štiri (4) leta. Za svoje delo je odgovoren skupščini, kateri poroča o svojem delu najmanj enkrat letno.

Disciplinske kršitve, ki jih obravnava disciplinski sodnik so naslednje:

* kršitve določb statuta
* nevestno izvrševanje sprejetih zadolžitev in funkcij v društvu
* neizvrševanje sklepov organov društva
* dejanja, ki kakorkoli škodujejo ugledu društva.

Sodnik izreka naslednje ukrepe:

* opomin
* opomin pred izključitvijo
* izključitev.

Zoper sklep Disciplinskega razsodišča DNT se lahko stranka v sporu pritoži na skupščino društva. Sklep skupščine društva je dokončen.

**36. člen**

***(pritožbe)***

Zoper odločitev regijskega sodnika je možna pritožba v roku 8 dni na komisijo za pritožbe pri ZNTS.

**e) PREDSEDNIK DNT**

**37. člen**

***(predsednik DNT)***

Predsednik DNT:

* zastopa in predstavlja DNT,
* vodi skupščino
* sklicuje in vodi seje UO DNT,
* skrbi za izvrševanje sklepov skupščine in UO DNT,
* koordinira in kontrolira delo posameznih članov UO DNT, ki so zadolženi za konkretno izvedbo posameznih nalog in
* opravlja druge naloge, ki izvirajo iz tega statuta, iz sklepov skupščine in UO DNT.

Predsednik DNT Celje mora biti izobražen nogometni trener in aktiven v nogometu vsaj 3 leta.

Če je predsednik DNT dalj časa odsoten, zadržan ali bolan, ga nadomešča član UO DNT Celje, katerega pa mora predsednik predhodno pooblastiti.

Predsednik društva je odgovoren, da društvo poteka v skladu s pravnim redom v Republiki Sloveniji.

**39. člen**

***(mandat)***

Mandat predsednika DNT traja 4 (štiri) leta.

Predsednik DNT je lahko ponovno izvoljen.

**f) KOMISIJA ZA PRIZNANJA**

**40. člen**

***(komisija za priznanja)***

Komisijo za priznanja sestavljajo predsednik in 2 člana. Komisija je sklepčna ko so prisotni vsi trije člani in veljavno odloča z večino glasov prisotnih.

Komisija za priznanja pripravi Upravnemu odboru predlog kandidatov za podelitev priznanj.

Predloge za podelitev priznanj se pripravijo po pravilniku o delu komisije za priznanja.

Komisija za priznanja vodi evidenco o prejetih priznanjih.

**41. člen**

***(mandat)***

Mandat komisije za priznanja traja 4 (štiri) leta in se voli na skupščini.

**V. SEKRETAR**

**42. člen**

***(sekretar, komisar za izdajo licenc)***

Sekretar je ob enem tudi komisar za izdajo licenc.

Sekretarja izvoli skupščina društva. Medsebojno razmerje se lahko uredi s pogodbo, ki jo potrdi skupščina. Pogodba velja do izteka mandata organa, ki je z njim sklenil pogodbo. Po izteku pogodbe se lahko ponovno sklene.

**43. člen**

***(naloge)***

Sekretar DNT:

* odgovarja za strokovno, tehnično in administrativno delo in pripravo gradiv DNT, ter hrambo vseh zapisnikov,
* skrbi za koordinacijo med organi društev ali združenj,
* izdaja in vodi evidenco o izdanih licencah,
* vodi evidenco o številu članov društva,
* vodi evidenco trenerjev o zbiru točk,
* skrbi za racionalno porabo sredstev po sprejetih proračunskih postavkah finančnega načrta DNT in o tem sproti seznanja UO DNT,
* skrbi za ažurni vnos podatkov na spletno stran DNT,
* sprejema pritožbe glede licenc in jih posreduje v dokončno odločanje pristojnemu organu,
* opravlja druga opravila po nalogu UO DNT in predsednika DNT.

**44. člen**

***(imenovanje)***

Za imenovanje mora sekretar izpolnjevati naslednje pogoje:

* imeti najmanj ustrezno srednješolsko izobrazbo,
* imeti strokovni naziv trener UEFA PRO, PRO, ali A,
* mora biti aktiven v nogometu vsaj 3 leta.

**45. člen**

***(pritožbe)***

Zoper odločitve komisarja za izdajo licenc je možna pritožba v roku 8 dni na Upravni odbor DNT Celje.

**VI. FINANČNO POSLOVANJE**

**46. člen**

***(premoženje DNT)***

Premoženje DNT so denarna in druga sredstva, ki jih DNT pridobi:

* s članarino članov,
* s licenčninami,
* z darili in volili,
* s prispevki donatorjev in sponzorjev,
* iz sredstev ZNTS, MNZ,
* iz javnih sredstev,
* iz drugih virov.

Premoženje so tudi nepremičnine in premičnine ter materialne in nematerialne pravice.

**47. člen**

***(finančno poslovanje DNT)***

DNT razpolaga s premoženjem v skladu z letnim programom dela in letnim finančnim planom za poslovno leto, ki ustreza koledarskemu letu. Program in letni finančni plan sprejme skupščina DNT.

Skupščina vsako leto obravnava in sprejema letno poročilo in zaključni račun za posamezno poslovno leto. Letno poročilo in zaključni račun vsebujeta bilanco stanja in izkaz poslovnega leta s pojasnili k izkazom ter poročilo o poslovanju DNT.

Presežek prihodkov nad odhodki, ki ga DNT doseže z neposrednim opravljanjem pridobitne dejavnosti, se sme uporabiti le za doseganje namena in ciljev DNT, ki so opredeljeni v 4. členu tega statuta. Finančno in materialno poslovanje se vodi v skladu z veljavnimi predpisi in slovenskimi računovodskimi standardi. DNT ima odprt transakcijski račun pri pooblaščeni banki.

**48. člen**

***(javnost dela)***

O svojem delu DNT obvešča javnost:

* z uradnimi obvestili,
* na tiskovnih konferencah,
* preko spletne strani DNT (MNZ),
* z vabljenjem na seje organov,
* z organizacijo okroglih miz,
* z izdajanjem publikacij in
* na druge načine.

**49. člen**

***(prenehanje DNT)***

DNT preneha obstajati, če postane število članov, ki jo sestavljajo, manjše od dveh članov, ali s sklepom skupščine.

Prav tako društvo preneha delovati:

* s spojitvijo z drugimi društvi,
* s pripojitvijo k drugemu društvu,
* s stečajem,
* z odločbo pristojnega državnega organa o prepovedi delovanja oziroma po samem zakonu.

Če DNT preneha obstajati, se poravnajo vse obveznosti. Neporabljena javna sredstva se vrnejo v proračun.

Na podlagi sklepa skupščine so prevzemniki preostalega premoženja tiste nepridobitne pravne osebe, ki se ukvarjajo z trenerji in imajo podobne cilje kot DNT.

**VII. PREHODNE IN KONČNE DOLOČBE**

**50. člen**

***(predhodne določbe)***

DNT mora vse pravilnike in druge akte, ki jih sprejme skupščina, na podlagi tega statuta uskladiti z določbami najkasneje v roku šest mesecev.

**51. člen**

***(končne določbe)***

Ta statut začne veljati takoj, ko ga sprejme Skupščina DNT in potrdi Upravna enota \_\_\_\_\_\_\_\_\_\_\_\_ - sektor za upravno notranje zadeve.

Velenje, \_\_\_\_\_\_\_\_\_\_\_\_\_\_\_\_ Predsednik DNT:\_\_\_\_\_\_\_\_\_\_\_\_\_\_